EkBass/fiwiki-20250220-pages-articles huggingface dataset:
Jalkapallon suomenmestaruuskilpailut 1917

Jalkapallon Suomen mestaruuskilpailuun 1917 ilmoittautui 13 joukkuetta. Mestaruus ratkaistiin cup-kilpailussa, jossa otteluparit muodostettiin välierävaiheeseen saakka alueellisiksi. Mestariksi selviytyi Helsingin Jalkapalloklubi. == Kilpailun kulku == ==Alkuerät== Pvm Joukkue #1 Tulos Joukkue #2 16.9.Suomen Urheilulehti No 51 1916/17, 20. syyskuuta 1917, sivu 12 Kronohagens IF 10–0 (7-0) Helsingin Kisa 16.9. Åbo IFK 15–1 (5-1) Turun AIK 22.9.Wiborgs Nyheter 24.09.1917 , sivu 3 Sorvalin Veikot 3–2 (2-0) Lappeenrannan Luistinseura 23.9. Viipurin IFK 3–3 (3-1) Viipurin Reipas 22.9.(tai 23.9.) Turun Riento 5–1 (2-1) Turun Urheiluliitto Uusintaottelu Uusintaottelu Uusintaottelu Uusintaottelu 30.9.Suomen Urheilulehti No 1 1917/18, 4. lokakuuta 1917, sivu 11Wiborgs Nyheter 2.10.1917, sivu 3 Viipurin Reipas 2–1 (2-0) Viipurin IFK == Puolivälierät == Pvm Joukkue #1 Tulos Joukkue #2 23.9.Suomen Urheilulehti No 52 1916/17, 27. syyskuuta 1917, sivu 9 Helsingin Jalkapalloklubi 5–2 (3-2) Helsinfors IFKHelsingin Jalkapalloklubi 1907-1957. s. 33 30.9.Suomen Urheilulehti No 1 1917/18, 4. lokakuuta 1917, sivu 10 Helsingin Pallo-Veikot 4–1 (1-1) Kronohagens IF 30.9. Turun Riento 1–1 (1-0) Åbo IFK 7.10.Suomen Urheilulehti No 2 1917/18, 11. lokakuuta 1917, sivu 28 Viipurin Reipas 2–1 (1-0) Sorvalin Veikot Uusintaottelu Uusintaottelu Uusintaottelu Uusintaottelu 7.10. Åbo IFK 1–1 (1-1) Turun Riento ÅIFK:n ja Riennon olisi pitänyt uusia toisen kerran, mutta Riento luovutti kahden tasapelin jälkeen. == Välierät == Pvm Joukkue #1 Tulos Joukkue #2 7.10.Suomen Urheilulehti No 2 1917/18, 11. lokakuuta 1917, sivu 26Suomen Urheilulehti No 2 1917/18, 11. lokakuuta 1917, sivu 27 Helsingin Jalkapalloklubi 4–1 (2-0) Helsingin Pallo-Veikot 14.10.Suomen Urheilulehti No 3 1917/18, 18. lokakuuta 1917 Åbo IFK 5–1 (3-1) Viipurin Reipas ==Loppuottelu== Pvm Joukkue #1 Tulos Joukkue #2 21.10.Suomen Urheilulehti No 4 1917/18, 25. lokakuuta 1917 Helsingin Jalkapalloklubi 4–2 (1-2) Åbo IFK ==Katso myös== * Suomen pääsarjatason sarjataulukot RSSSF:n sivuilla * Luettelo jalkapallon SM- mitalisteista ==Lähteet== Luokka:Jalkapallon Suomen mestaruuskilpailut Luokka:Vuoden 1917 urheilu
Karl Brown

Karl Brown (26. joulukuuta 1896 Pennsylvania, Yhdysvallat – 25. maaliskuuta 1990 Kalifornia, Yhdysvallat) oli yhdysvaltalainen elokuvaaja, ohjaaja ja käsikirjoittaja. Hän oli naimisissa Edna Mae Cooperin kanssa noin vuodesta 1918. Brown työskenteli 1912–1913 laboratorioapulaisena, sen jälkeen hän oli vastuussa negatiivien kehityksestä Kinemacolor Companyssa New Yorkissa. Ensimmäinen tehtävä elokuvassa hänellä oli 1914, jolloin hän otti stillkuvat The Spoilersista. Vuosina 1914–1920 hän työskenteli avustajana ja erikoistehosteiden valokuvaajana D. W. Griffithin palveluksessa. Hän palveli armeijassa ensimmäisessä maailmansodassa ja sen jälkeen 1920–1926 kuvaajana Paramountilla. 1920-luvulla hän oli apulaisleikkaajana ja ohjasi ensimmäisen elokuvansa His Dog 1927. Sen jälkeen hän ohjasi ja käsikirjoitti. ==Kirjat== *With Leonard Fields, (romaani) The Mississippi Gambler, New York, 1929. *Incorrigible (romaani), New York, 1947. *The Cup of Trembling (romaani), New York, 1953. *Adventures with D. W. Griffith, New York, 1973. ==Lähteet== Luokka:Yhdysvaltalaiset elokuvaajat Luokka:Yhdysvaltalaiset elokuvaohjaajat Luokka:Yhdysvaltalaiset käsikirjoittajat Luokka:Vuonna 1896 syntyneet Luokka:Vuonna 1990 kuolleet
Hanna Mattila

Lempi Johanna (Hanna) Mattila (9. elokuuta 1899 Haapajärvi – 19. joulukuuta 1978 Helsinki) oli suomalainen sairaanhoitaja ja kirjailija. Hanna Mattilan vanhemmat olivat maanviljelijä Juho Juhonpoika Mattila ja tämän toinen puoliso Johanna Kaarlentytär Kuona (Järvikuona). Mattila kävi kansakoulun ja Haapaveden kotitalousopiston toimien sitten kotitalousneuvojana Suolahdessa, Aänekoskella, Kainuussa ja Haapajärvellä. Hän kävi 1925–1928 Oulun lääninsairaalan sairaanhoitajatarkoulun ja toimi vuodesta 1931 sairaanhoitajana Oulaisten parantolassa. Mattila aloitti kirjoittamisen 1940-luvun alussa aluksi runoilla ja novelleilla. Hän sai kolmannen palkinnon erään lehden järjestämässä novellikilpailussa ja kymmenen hänen novelliaan julkaistiin. Jatkosodan aikana Mattila alkoi kirjoittaa romaanikäsikirjoitusta toimiessaan sairaanhoitajana eri sotasairaaloissa. Tämä käsikirjoitus julkaistiin Kukkaistyttö-nimisenä romaanina 1944. == Teoksia == * Kukkaistyttö, romaani. Kirjapaja, Helsinki 1944 * Leena, romaani. Kirjapaja, Helsinki 1945 * Leppälahden emäntä, romaani. Kirjapaja, Helsinki 1946 * Kohtalon kehä, romaani. Kirjapaja, Helsinki 1950 == Lähteet == * * Kirjastovirma henkilögalleria : Hanna Mattila Luokka:Suomalaiset sairaanhoitajat Luokka:Suomalaiset kirjailijat Luokka:Vuonna 1899 syntyneet Luokka:Vuonna 1978 kuolleet
Pionerski

Pionerski () on kaupunki Kaliningradin alueella Venäjällä. Se sijaitsee Itämeren rannalla 36 kilometriä Kaliningradista luoteeseen. Kaupungista on rautatieyhteys Kaliningradiin, Primorskiin ja Zelenogradskiin. Asukkaita on 11 800 henkeä (vuonna 2009). Paikkakunta on perustettu vuonna 1254. Vuoteen 1945 se kuului Saksan Itä-Preussiin nimellä Neukuhren. Nykyisen nimensä se sai vuonna 1946. Pionerskissa on kalastussatama ja kalateollisuutta. Seutu on suosittua lomanviettoaluetta. ==Lähteet== ==Aiheesta muualla== * Pionerskin kaupungin sivusto Luokka:Kaliningradin alueen kaupungit
Polessk

Polessk () on kaupunki Kaliningradin alueella Venäjällä. Se sijaitsee Kuurinhaffiin laskevan Deimajoen varrella 49 kilometriä Kaliningradista koilliseen. Kaupunki on Polesskin piirin keskus. Sen kautta kulkee Kaliningradin ja Sovetskin välinen rautatie. Asukkaita on 7 600 henkeä (vuonna 2009). Paikkakunta on perustettu 1200-luvulla. Vuoteen 1945 saakka se kuului Saksan Itä-Preussiin nimellä Labiau. Nykyisen nimensä se sai vuonna 1946. Kaupungissa toimii mm. elintarviketeollisuutta. ==Lähteet== ==Aiheesta muualla== * Polesskin piirin sivusto Luokka:Kaliningradin alueen kaupungit
Edvard Merikari

Edvard (Eetu) Merikari (sukunimi aik. Asp; 2. huhtikuuta 1869 Puolanka – 8. toukokuuta 1953 Ii) oli suomalainen runoilija, toimittaja, kirjanpitäjä ja kirjailija.Kamreeri Eetu Merikari, Kaleva, 02.04.1939, nro 76, s. 5, Kansalliskirjaston digitaaliset aineistotPäivästä päivään. 70 v. täyttää..., Helsingin Sanomat, 02.04.1939, nro 89, s. 14, Kansalliskirjaston digitaaliset aineistot Merikarin vanhemmat olivat ruukin kirjanpitäjä, kunnankirjuri Jaakko Asp ja Liisa Puhakka. Hänen sisarensa oli runoilija Isa Asp. Merikari pääsi ylioppilaaksi Oulun Suomalaisesta Yksityislyseosta 1890 ja työskenteli aluksi maanviljelijänä Puolangalla. Hän oli 1895–1901 opettajana useilla paikkakunnilla eri puolilla Suomea. Vuosina 1901–1903 Merikari opiskeli Helsingissä Suomen Liikemiesten Kauppaopistossa. Hän oli sitten taloudenhoitajana ja kauppaosaston toimittajana Uusi Suometar-lehdessä 1904–1906 ja vuosina 1906–1912 hän asui Yhdysvalloissa toimien Amerikan Päivälehden toimittajana 1906–1909 ja Pohjan Tähti-lehden toimittajana 1910–1912. Suomeen palattuaan Merikari oli Suomen Lähetysseuran kustannusliikkeen päätoimisena hoitajana 1912–1917 ja valtioneuvoston kirjapainon kirjanpitäjänä 1917–1936. Hän avusti myös Oulussa ilmestyvää Kaleva-lehteä. Eläkkeelle jäätyään kamreerin arvonimen saanut Merikari muutti 1938 Iin Asemakylään asumaan. Eläkevuosinaan hän kirjoitti runsaasti tilapäisrunoja merkkipäiviä ja juhlia varten sekä laati paikallishistoriaan ja kotiseutuaiheisiin liittyneitä kirjoituksia joita julkaistiin muun muassa Kalevassa. Merikari julkaisi hengellisiä kirjoja ja hän kirjoitti myös paljon hengellistä ja isänmaallisaiheista runoutta. Tunnetuin Merikarin runoista on 1952 Kaltio-lehdessä ilmestynyt Wanahan Oulun kuva. Merikari sävelsi myös joitain runojaan ja hän sävelsi myös sisarensa Isa Aspin Aallon kehtolaulu- runon. == Teoksia == * Valkoista orjuutta vastaan. * Kuvauksia Suomesta. * Kaksi kukkaa. Suomen lähetysseura, Helsinki 1916 * Pahantekijästä oppia saamassa. Suomen lähetysseura, Helsinki 1917 * Pieni todistaja eli miten Metsälän lähetysompeluseura syntyi. Suomen lähetysseura, Helsinki 1918 * Suuri usko toisten hyväksi. Suomen lähetysseura, Helsinki 1927 * Perintöosasi. Suomen lähetysseura, Helsinki 1928 * Tie on auki. Suomen lähetysseura, Helsinki 1930 * Herrassa on pelastukseni. Suomen lähetysseura, Helsinki 1932 == Lähteet == * * Kirjastovirma henkilögalleria : Edvard Merikari * Kirjasampo.fi: Edward Merikari Luokka:Suomalaiset kirjailijat Luokka:Vuonna 1869 syntyneet Luokka:Vuonna 1953 kuolleet
Emerik

Emerik on etunimi, joka perustuu etunimeen Emericus. Sen alkuperänä on muinaissaksalainen etunimi Emmerich.https://www.kirjastot.fi/kysy/emerik- nimen-alkupera-ja-mita Nimen muita muotoja eri kielissä ovat ainakin Emerich, Emeric, Imrich ja Imre.https://www.behindthename.com/name/imre ==Tunnettuja nimenkantajia== ===Emerik=== * Emerik Grönroos (s. 1994), suomalainen jalkapalloilija * Jarl Emerik Jaatinen (1884–1953), suomalainen rautatieinsinööri ja Kokkolan kaupunginjohtaja * Julius Emerik Jansson (1870–1910), suomalainen juristi, asianajaja ja valtiopäivämies * Emerik Lyytinen (1865–1919), suomalainen opettaja ja uskonnollinen kirjailija * Emerik Olsoni (1887–1971), suomalainen filosofian maisteri, kirjastonhoitaja, toimittaja ja kääntäjä ===Emeric=== * Antoon Emeric Marcel De Roo (1936–1971) belgialainen lintutieteilijä * Emeric Lackfi (), unkarilainen aatelinen, Transilvanian voivodi 1369 - 1372 * Emeric Pressburger (oik. Imre József Emmerich Pressburger) (1902–1988), unkarilais-brittiläinen käsikirjoittaja, elokuvaohjaaja ja tuottaja ===Emerich=== * Emerich Jenei (s. 1937), romanialainen jalkapallovalmentaja ===Emmerich=== * Emmerich Kálmán (1882–1953), unkarilainen säveltäjä ===Imre=== * ===Imrich=== * Imrich Bugár (s. 1955), tšekkoslovakialainen kiekonheittäjä ==Lähteet== Luokka:Etunimet
Harvest Records

Harvest Records oli brittiläinen levy-yhtiö, jonka EMI perusti vuonna 1969 alamerkiksi progressiiviselle rockmusiikille. Yhdysvalloissa Harvestin jakelijana toimi Capitol Records. Kuuluisia Harvestille kuuluneita yhtyeitä olivat muun muassa Deep Purple, Pink Floyd, The Move, Electric Light Orchestra ja Kayak. Luokka:Brittiläiset levy-yhtiöt
Tommy Solomon

Tommy Solomon (morioriksi Tame Horomona Rehe) (7. huhtikuuta 1884 Waikaripi – 19. maaliskuuta 1933 Manukau) oli chathamsaarelainen yrittäjä ja maanviljelijä, sekä viimeinen puhdasverinen moriori. Morioreiden jälkeläiset näkivät hänet yhteisönsä johtohahmona, vaikka kulttuurillisesti Tommy Solomon oli pikemminkin maori. ==Elämäkerta== Tommy Solomon oli Rangitapua Horomona Rehen ja Ihimaera Te Teiran ainut hengissä selvinnyt lapsi. Hänen vanhempansa kuuluivat Owenga ja Otonga morioriheimoihin. Hän syntyi Waikaripissa, mutta vietti nuoruutensa Manakaun moriorireservaatissa Manukaussa Chathamsaaren kaakkoisosassa. Hän sai peruskoulutusta Te Onen koulussa, mutta jätti sen kesken vuoden 1897 tienoilla voidakseen auttaa isäänsä töissään ja pitääkseen huolta sairastuneesta äidistään. Elokuussa 1900 hän osallistui lintujenmetsästysreissulle veneillä yhdessä 12 muun kanssa. Kaksi matkaan lähtenyttä venettä kaatui ja 9 metsästämään lähtenyttä kuoli. Solomon oli yksi kolmesta henkiinjääneestä. 30. syyskuuta 1903 hän meni naimisiin Ada Fowlerin kanssa, joka kuului Ngai Tahun maoriheimoon. Kaksikko muutti vuokramaille Whareamaan, jossa Tommy kasvatti lampaita. Morioreiden kuollessa Rehen suvun omistus morioreiden maa-alueista kasvoi. Hänen isänsä perusti maille menestyksekkään lammastilan. Vuonna 1915 molemmat Tommyn vanhemmista kuolivat ja hän otti 7 000 lampaan tilan omaan hoitoonsa. Tommy meni uusiin naimisiin 21. lokakuuta 1913 Whakarawa Fowlerin kanssa, joka oli Adan sisaruksen tytär. Avioliitossa syntyi kolme poikaa ja kaski tytärtä. Solomonin maine lampaankasvattajana kasvoi 1920-luvulla ja hänen tätinsä Paranihia Hetan kuoltua hänestä tuli viimeinen täysverinen moriori. Lampaidenkasvatuksen ohella hän toimi paikallisen koulun komiteassa, kasvatti ravihevosia ja valmensi paikallista jalkapalloseuraa. Vuonna 1924 hänestä tuli maorien Rātana-kirkon kannattaja. Solomon kuoli keuhkokuumeeseen ja sydänkohtaukseen kotonaan Manukaussa 19. maaliskuuta 1933. ==Lähteet== Luokka:Moriorit Luokka:Yrittäjät Luokka:Maanviljelijät Luokka:Vuonna 1884 syntyneet Luokka:Vuonna 1933 kuolleet
Marien Ngouabi

Marien Ngouabi (vaihtoehtoinen kirjoitustapa N’Gouabi; 31. joulukuuta 1938 Ombellé – 18. maaliskuuta 1977 Brazzaville) oli Kongon tasavallan valtionpäämies vuosina 1968–1977. Hän sai sotilaskoulutuksen Ranskassa 1960-luvun alussa.Republic of Congo Commemorates the Life of President Marien Ngouabi (Marien Ngouabi Day) A Global World Hän kaappasi vallan vuonna 1968 syrjäyttäen presidentti Alphonse Massamba-Débatin yksipuoluehallinnon. Ngouabi jatkoi edeltäjänsä sosialistista politiikkaa, mutta perustuí oman puolueensa, Kongon työväenpuolueen (PCT). Vuonna 1970 hän julisti Kongon marksilaiseksi kansantasavallaksi, ja PCT:n sen ainoaksi sallituksi puolueeksi. Vuonna 1977 salamurhaaja surmasi Ngouabin 18. maaliskuuta.Timeline: Republic of Congo BBC News Ngouabin kuolinpäivä on kansallinen juhlapäivä Kongossa. == Lähteet == Luokka:Kongon tasavallan presidentit Luokka:Brazzavillenkongolaiset henkirikosten uhrit Luokka:Vuonna 1938 syntyneet Luokka:Vuonna 1977 kuolleet
Vuokkijärvi (Suomussalmi, Ala-Vuokki)

Vuokkijärvi on noin 30 kilometrin pituinen, kapeahko järvi Suomussalmella Hyrynsalmen reitillä ja Oulujoen vesistössä. Järven rannalla on Ala-Vuokin kylä. Vuokkijärveä säännöstellään poikkeuksellisen voimakkaasti: säännöstelyrajojen väli on peräti kuusi metriä (183,72–189,72 m). Järvi laskee länsipäästään Niipaskosken kautta Parvajärveen. Suomussalmella on myös pienempi Vuokkijärvi itärajalla. == Lähteet == == Aiheesta muualla == * Vuokkijärvi Järviwiki-palvelussa. Suomen ympäristökeskus. Viitattu 5.4.2014. Luokka:Vuokkijärven reitin valuma-alue Luokka:Suomussalmen järvet
Jalkapallon suomenmestaruuskilpailut 1918

Jalkapallon Suomen mestaruuskilpailuun 1918 ilmoittautui 8 joukkuetta. Joukkueet ratkaisivat mestaruuden ennalta laaditun pudotussysteemin mukaan ja mestariksi selvisi Helsingin Jalkapalloklubi. ==Alkuerä== Pvm Joukkue #1 Tulos Joukkue #2 22.9.Karjala 24.9.1918, sivu 6 Viipurin Reipas 4–1 (2-1) Wiipurin Bandy- & Jalkapalloseura ==Puolivälierät== Pvm Joukkue #1 Tulos Joukkue #2 28.9.Helsingin Sanomat 29.9.1918, sivu 6 Helsingin Jalkapalloklubi 2–1 (0-1) Helsingin PalloseuraHelsingin Jalkapalloklubi 1907-1957, Laatupaino Oy, 1957 29.9.Helsingin Sanomat 1.10.1918, sivu 5 Helsingin IFK 5–1 (2-0) Kronohagens IF 29.9.Etelä-Savo 1.10.1918, sivu 2 Lappeenrannan Luistinseura 0–1 (0-0) Viipurin Reipas ==Välierät== Pvm Joukkue #1 Tulos Joukkue #2 6.10. Viipurin Reipas 3–2 (3-1) Åbo IFK 6.10.Helsingin Sanomat 7.10.1918, sivu 4 Helsingin Jalkapalloklubi 0–0 Helsingin IFK Uusintaottelu Uusintaottelu Uusintaottelu Uusintaottelu 13.10.Helsingin Sanomat 16.10.1918, sivu 9 Helsingin Jalkapalloklubi 4–1 (1-1) Helsingin IFK ==Loppuottelu== Pvm Joukkue #1 Tulos Joukkue #2 Kenttä Yleisömäärä 20.10.Helsingin Sanomat 21.10.1918, sivu 4 Helsingin Jalkapalloklubi 3–0 (0-0) Viipurin Reipas Eläintarhan kenttä 2000 ==Katso myös== * Suomen pääsarjatason sarjataulukot RSSSF:n sivuilla * Luettelo jalkapallon SM-mitalisteista ==Lähteet== * Antti O. Arponen: Luovutetun Karjalan urheilu, Suomen Urheilumuseosäätiö, Helsinki (ISBN 951-95861-7-2), sivu 212 ===Viitteet=== Luokka:Jalkapallon Suomen mestaruuskilpailut Luokka:Vuoden 1918 urheilu
Vuokkijärvi

Vuokkijärvi voi viitata näihin: * Vuokkijärvi, pitkä ja kapea järvi Suomussalmella * Vuokkijärvi, pienempi järvi Suomussalmella itärajalla Luokka:Järvien täsmennyssivut
Still Alive... and Well?

Still, Alive... and Well? on Megadethin kokoelma-albumi, joka julkaistiin 10. syyskuuta 2002. Levy oli yhtyeen viimeinen julkaisu perustajajäseniin kuuluvan basisti David Ellefsonin kanssa ennen tämän paluuta yhtyeeseen vuonna 2010. Albumin nimi on sitaatti Dave Mustainen vastauksesta haastattelijan kysymykseen siitä, mitä hän haluaisi kirjoitettavan hautakiveensä. Albumin kuusi ensimmäistä kappaletta ovat livetaltiointeja, jotka on nauhoitettu Web Theatressa Phoenixissa, Arizonassa 17. marraskuuta 2001. Seuraavat kuusi kappaletta ovat studiotaltiointeja, jotka on julkaistu yhtyeen albumilla The World Needs a Hero. == Kappalelista == Kaikki kappaleet sanoittanut ja säveltänyt Dave Mustaine, ellei toisin mainita. # # # # # # # # # # # # ==Kokoonpano== *Dave Mustaine – laulu, kitarat *David Ellefson – bassokitara *Al Pitrelli – kitarat, taustalaulu *Jimmy DeGrasso – rummut Luokka:Vuoden 2002 kokoelma-albumit Luokka:Megadethin albumit
Harry Lehtonen

Harry Olavi Lehtonen (4. heinäkuuta 1932 Turku – 31. lokakuuta 2008 Turku) oli suomalainen ylikonemestari, joka palveli Ranskan muukalaislegioonassa 1950-luvun alussa ja kirjoitti myöhemmin muistelmat kokemuksistaan. Lehtonen joutui lähtemään Suomesta merille, kun häntä uhkasi tuomio upseerin pahoinpitelystä armeija-aikana. Hän värväytyi 1953 Rouenissa Ranskassa hetken mielijohteesta muukalaislegioonaan ja sai Afrikassa koulutuksen laskuvarjojääkäriksi. Indokiinan sotaan osallistuessaan Lehtonen joutui Điện Biên Phủn taisteluun, ja hän oli sodan lopulla sotavankina vietnamilaisella vankileirillä. Vapauduttuaan Lehtonen ei enää kyennyt saamiensa vammojen vuoksi jatkamaan palveluaan legioonassa, vaan hän sai vapautustodistuksen, sairauseläkkeen ja Medaille Militaire -mitalin, joka takasi entiselle legioonalaiselle useita etuoikeuksia Ranskassa. Lehtonen teki tämän jälkeen erilaisia keikkatöitä Ranskassa, kunnes hän sai pestin norjalaiseen tankkilaivaan. Merillä vietettyjen vuosien jälkeen Lehtonen asui eläkeläisenä Turussa. == Teoksia == * Valmis tuskaan ja kuolemaan: Legioonalaisen muistelmat. Helsinki: Ajatus-kirjat, 2005. ISBN 951-20-6689-0. == Lähteet == * Lari Malmberg: Indokiinan sota on legioonalaisen risti , Ruotuväki-lehti 8/2005. * Harry Lehtosen esittely Gummerus-kustantamon sivustolla === Viitteet === Luokka:Suomalaiset merimiehet Luokka:Suomalaiset kirjailijat Luokka:Ranskan muukalaislegioonan sotilaat Luokka:Vuonna 1932 syntyneet Luokka:Vuonna 2008 kuolleet
Oma maali

Oma maali tarkoittaa monissa joukkuepeleissä sellaista maalia, jonka pelaaja tekee oman joukkueensa maaliin ja vastustaja saa siitä pisteen. Yleensä oma maali tehdään vahingossa. Harvinaisissa tapauksissa pelaaja voi tehdä oman maalin myös tahallisesti esimerkiksi protestin, uhkauksen tai lahjomisen seurauksena tai käytössä olevasta turnausjärjestelmästä johtuvista syistä. == Lähteet == Luokka:Urheilutermit
Gigantour (albumi)

Gigantour on samannimisen kiertueen livealbumi, jolla esiintyy Megadeth, Dream Theater, Anthrax, Fear Factory, Life of Agony, Nevermore, Dry Kill Logic, Symphony X sekä Bobaflex. Se koostuu Montrealin konsertista 2. syyskuuta 2005 sekä Vancouverin konsertista 9. syyskuuta 2005. Se julkaistiin CD:nä 22. elokuuta 2006 DVD:llä 5. syyskuuta 2006. == Kappaleet == === CD 1 === # # # # # # # # # # === CD 2 === # # # # # # # # # == Kokoonpanot == ===Dream Theater=== *James LaBrie − laulu *John Petrucci − sähkökitara, taustalaulu *John Myung − bassokitara *Jordan Rudess − kosketinsoitin *Mike Portnoy − rummut, taustalaulu ===Anthrax=== *Joey Belladonna − laulu *Dan Spitz − soolokitara *Scott Ian − rytmikitara, taustalaulu *Frank Bello − bassokitara *Charlie Benante − rummut ===Life of Agony=== *Keith Caputo − laulu, kosketinsoitin *Joey Z. − kitara, taustalaulu *Alan Robert − bassokitara, taustalaulu *Sal Abruscato − rummut ===Dry Kill Logic=== *Cliff Rigano – laulu *Jason Bozzi – kitara *Brendan Kane Duff – bassokitara *Phil Arcuri – rummut ===Bobaflex=== *Shaun McCoy − laulu, soolokitara *Marty McCoy − laulu, soolokitara *Mike Steele − rytmikitara, taustalaulu *Jerod Mankin − bassokitara, taustalaulu *Tommy Johnson − rummut ===Megadeth=== *Dave Mustaine − kitara, laulu *Glen Drover − kitara, taustalaulu *James MacDonough − bassokitara *Shawn Drover − rummut ===Fear Factory=== *Burton C. Bell − laulu *Christian Olde Wolbers − kitara *Byron Stroud − bassokitara *Raymond Herrera − rummut ===Nevermore=== *Warrel Dane − laulu *Jeff Loomis − kitara, taustalaulu *Steve Smyth − kitara *Jim Sheppard − bassokitara *Van Williams − rummut ===Symphony X=== *Russell Allen − laulu *Michael Romeo − kitara *Michael Lepond − bassokitara *Michael Pinnella − kosketinsoitin *Jason Rullo − rummut Luokka:Vuoden 2006 konserttitallenteet Luokka:Megadethin albumit Luokka:Fear Factoryn albumit Luokka:Symphony X:n albumit Luokka:Anthraxin konserttitallenteet Luokka:Konserttielokuvat
Olli Saarinen

Olli Kullervo Saarinen (s. 29. heinäkuuta 1953 Mänttä) on suomalainen entinen jääkiekkopuolustaja. Pelipaikkaansa nähden pienikokoinen Saarinen edusti SM- liigaurallaan Sportia, Kiekkoreipasta ja Kärppiä yhteensä 240 runkosarjaottelun verran ja hän teki niissä tehot 27+56=83. Jäähyminuutteja tuli 178. ==Ura== Saarinen aloitti uransa Mäntän Kiekkopojissa, sitten Vaasan Sportissa kaudella 1972–1973, kun joukkue pelasi toiseksi korkeimmalla sarjatasolla Suomen sarjassa. Vuonna 1974 sarjan nimi muuttui I-divisioonaksi. Keväällä 1975 Sport nousi SM-liigaan. Kausi 1975–1976 oli tähän mennessä joukkueelle toistaiseksi ainoa kausi SM-liigassa, kun Sport putosi taas keväällä 1976 I-divisioonaan. Saarinen teki päättyneellä kaudella 32 ottelussa tehot 3+5=8. Vuodet 1977–1981 Saarinen pelasi SM-liigaa Lahden Kiekkoreippaassa. Hän teki kaudella 1979–1980 läpimurtonsa SM-liigassa tehoilla 5+18=23. Kaudella 1980–1981 Saarinen teki yhden kauden piste- ennätyksensä tehoilla 7+20=27, joilla hän oli Kiekkoreippaan tehokkain puolustaja. Vuodet 1981–1983 Saarinen pelasi HV71:ssä Ruotsin I-divisioonaa. Kaudeksi 1983–1984 hän palasi SM-liigaan ja siirtyi Oulun Kärppiin, jossa Saarinen pelasi kolme kautta. Hänen jokainen kautensa siellä päättyi SM- pronssiin. Saarinen palasi kaudeksi 1986–1987 Sportiin, jossa hän pelasi koko loppu-uransa kevääseen 1990 saakka. Kaudella 1988–1989 Saarinen teki yhden kauden piste-ennätyksensä Suomen toiseksi korkeimmalla sarjatasolla tehoilla 6+25=31, joilla hän oli Sportin tehokkain puolustaja ja puolustajien pistepörssin kuudes Jokereiden Arto Taipolan ja FPS:n Jouni Vuorisen kanssa. ==Maajoukkue== Saarinen pelasi Lake Placidin olympiakisoissa 1980, joissa Suomi sijoittui neljänneksi. Saarinen valittiin joukkueeseen loukkaantuneen Reijo Ruotsalaisen korvaajaksi. Ennen kisoja hän oli pelannut 10 A-maaottelua. ==Tilastot== 1972–1973 Sport Suomen sarja 12 5 5 10 4 – – – – – 1973–1974 Sport Suomen sarja – – – – – – – – – – 1974–1975 Sport I-divisioona 26 8 5 13 41 – – – – – 1975–1976 Sport SM-liiga 32 3 5 8 38 – – – – – 1976–1977 Sport I-divisioona 35 9 22 31 35 – – – – – 1977–1978 Kiekkoreipas SM-liiga 30 8 7 15 20 – – – – – 1978–1979 Kiekkoreipas SM-liiga 36 3 2 5 32 – – – – – 1979–1980 Kiekkoreipas SM-liiga 36 5 18 23 36 – – – – – OK 7 0 1 1 4 1980–1981 Kiekkoreipas SM-liiga 30 7 20 27 20 – – – – – 1981–1982 HV71 Ruotsi I 36 8 8 16 26 – – – – – 1982–1983 HV71 Ruotsi I 28 4 15 19 26 – – – – – 1983–1984 Kärpät SM-liiga 22 1 1 2 10 10 0 1 1 8 1984–1985 Kärpät SM-liiga 21 0 3 3 8 7 4 0 4 4 1985–1986 Kärpät SM-liiga 33 0 0 0 14 5 0 0 0 2 1986–1987 Sport I-divisioona 42 5 12 17 50 – – – – – 1987–1988 Sport I-divisioona 44 1 8 9 52 – – – – – 1988–1989 Sport I-divisioona 41 6 25 31 28 – – – – – 1989–1990 Sport I-divisioona 42 4 5 9 32 – – – – – 8 kautta yhteensä SM-liiga 240 27 56 83 178 22 4 1 5 14 ==Lähteet== * * * ===Viitteet=== Luokka:Suomalaiset jääkiekkoilijat Luokka:Vuonna 1953 syntyneet Luokka:Elävät henkilöt
Per Andersson (palkkasoturi)

Per Edvin ”Sahara” Andersson (1941 Helsinki – 17. huhtikuuta 2011 Koh Chang, Thaimaa) oli suomalainen palkkasoturi. Koulukodissa kasvanut ja nyrkkeilyä harrastanut Per Andersson lähti seikkailunhalusta merille 1960-luvun alussa. Hän myöhästyi 1962 laivastaan Rotterdamissa ja joutui työn, asunnon ja rahan puutteessa liittymään Ranskan muukalaislegioonaan. Andersson palveli legioonassa kuusi vuotta 1962–1968 ja oli välillä legioonan rangaistuskomppaniassakin. Legioonasta karattuaanSarjanen, Petri: Sahara: palkkasoturi Per Andersson, s. 100 Andersson oli palkkasoturina Kongossa ja Angolassa. Hän oli vielä kolme vuotta Espanjan muukalaislegioonassa 1972–1975 ja joutui tänä aikana istumaan 11 kuukautta sotilasvankilassa taposta syytettynä. Tämän jälkeen Andersson oli vielä amerikkalaisen palkkasoturijärjestön keikkahommissa sotilaskouluttajana vuoteen 1984 saakka muun muassa Nicaraguassa ja Angolassa. Sotilasuransa jälkeen Andersson asui Kööpenhaminassa ja oli muun muassa henkivartijana. Palattuaan Suomeen hän sotkeutui mukaan hasiksen salakuljetukseen ja sai siitä pari vankeustuomiota. Vankilasta päästyään Andersson toimi matkailualalla muun muassa ulkomaisten turistien koiravaljakkokuskina sekä hiihto-, pyöräily-, kanootti- ja patikkaretkien vetäjänä. Eläkkeelle jäätyään Andersson muutti ensin Floridaan ja sitten Thaimaahan. Andersson asui Thaimaassa Koh Changin saarella. Petri Sarjanen on kirjoittanut Anderssonin elämänvaiheista kirjan Sahara - Palkkasoturi Per Andersson (Kustannusosakeyhtiö Revontuli, 1999). Andersson kuoli 17. huhtikuuta 2011 Koh Changin saarella Thaimaassa. == Lähteet == * * Sahara! Palkkasoturin eläkepäivät Koh Changilla, Thaimaan Suomalainen- verkkolehti * Jari-Petri Heinon blogi 10.4.2010 : Per ”Sahara” Andersson ===Viitteet=== Luokka:Ranskan muukalaislegioonan sotilaat Luokka:Palkkasotilaat Luokka:Suomalaiset sotilaat Luokka:Vuonna 1941 syntyneet Luokka:Vuonna 2011 kuolleet Luokka:Ulkosuomalaiset henkilöt
Melonta kesäolympialaisissa 1996

Vuoden 1996 kesäolympialaisten melonta järjestettiin 27. heinäkuuta - 4\. elokuuta 1996 Lake Toccoan ja Lake Lanierin tekojärvillä Georgiassa sekä Lake Ocoeella Tennesseen osavaltiossa Yhdysvalloissa. Mukana oli 451 osanottajaa 54 eri maasta. Tapahtumia oli 16. == Mitalistit == === Miehet === ==== Ratamelonta ==== Tapahtuma Kultaa Hopeaa Pronssia Kanadalaisyksikkö 500 metriä Martin Doktor Slavomír Kňazovický Imre Pulai Kanadalaisyksikkö 1 000 metriä Martin Doktor Ivans Klementjevs György Zala Kanadalaiskaksikko 500 metriä György Kolonics Csaba Horváth Viktor Reneysky Nicolae Juravschi Grigore Obreja Gheorghe Andriev Kanadalaiskaksikko 1 000 metriä Gunar Kirchbach Andreas Dittmer Marcel Glavan Antonel Borsan György Kolonics Csaba Horváth Kajakkiyksikkö 500 metriä Antonio Rossi Knut Holmann Piotr Markiewicz Kajakkiyksikkö 1 000 metriä Knut Holmann Beniamino Bonomi Clint Robinson Kajakkikaksikko 500 metriä Kay Bluhm Torsten Gutsche Beniamino Bonomi Daniele Scarpa Andrew Trim Daniel Collins Kajakkikaksikko 1 000 metriä Daniele Scarpa Antonio Rossi Kay Bluhm Torsten Gutsche Andrian Dušev Milko Kazanov Kajakkinelonen 1 000 metriä Thomas Reineck Olaf Winter Detlef Hofmann Mark Zabel András Rajna Gábor Horváth Ferenc Csipes Attila Adrovicz Oleg Gorobi Sergei Verlin Georgi Tsybulnikov Anatoli Tištšenko ==== Koskimelonta ==== Tapahtuma Kultaa Hopeaa Pronssia Kanadalaisyksikkö Michal Martikán Lukáš Pollert Patrice Estanguet Kanadalaiskaksikko Franck Adisson Wilfrid Forgues Jiří Rohan Miroslav Šimek Andre Ehrenberg Michael Senft Kajakkiyksikkö Oliver Fix Andraž Vehovar Thomas Becker === Naiset === ==== Ratamelonta ==== Tapahtuma Kultaa Hopeaa Pronssia Kajakkiyksikkö 500 metriä Rita Kőbán Caroline Brunet Josefa Idem Kajakkikaksikko 500 metriä Susanne Gunnarsson Agneta Andersson Birgit Fischer Ramona Portwich Anna Wood Katrin Borchert Kajakkinelonen 500 metriä Anett Schuck Birgit Fischer Manuela Mucke Ramona Portwich Gabi Müller Ingrid Haralamow Sabine Eichenberger Daniela Baumer Susanne Rosenqvist Anna Olsson Ingela Ericsson Agneta Andersson ==== Koskimelonta ==== Tapahtuma Kultaa Hopeaa Pronssia Kajakkiyksikkö Štěpánka Hilgertová Dana Chladek Myriam Fox-Jerusalmi == Mitalitaulukko == 1\. 5 2 2 9 2\. 3 2 0 5 3\. 2 2 1 5 4\. 2 1 3 6 5\. 1 1 0 2 5\. 1 1 0 2 7\. 1 0 2 3 8\. 1 0 1 2 9\. 0 1 0 1 10\. 0 1 0 1 10\. 0 1 0 1 10\. 0 1 0 1 10\. 0 1 0 1 10\. 0 1 0 1 10\. 0 1 0 1 16\. 0 0 3 3 17\. 0 0 1 1 17\. 0 0 1 1 17\. 0 0 1 1 == Lähteet == *Canoeing at the 1996 Atlanta Summer Games Luokka:Kesäolympialaiset 1996 1996
Aki Mäentakanen

Aki Mäentakanen (s. 4. huhtikuuta 1967) on suomalainen entinen yleisurheilija, joka kilpaili korkeushypyssä. Hän edusti seuratasolla Laukaan Urheilijoita. Mäentakanen voitti SM-kilpailuissa kaksi mitalia, pronssia Kalevan kisoista 1991 sekä hopeaa saman vuoden sisäratojen SM-kisoista. Hän oli mukana Suomi–Ruotsi-maaottelussa vuosina 1991 ja 1993. Mäentakanen sijoittui vuonna 1991 kilpailussa kuudenneksi, mutta oli kolmas vuonna 1993. Mäentakasen ennätys 220 on Laukaan urheilijoiden seuraennätys ja hänet valittiin seuran 80-vuotisjuhlissa 2009 sen kaikkien aikojen parhaaksi miesurheilijaksi. Urheilu-uransa jälkeen Mäentakanen on toiminut yläkoulun liikunnanopettajana. == Lähteet == Luokka:Suomalaiset korkeushyppääjät Luokka:Vuonna 1967 syntyneet Luokka:Elävät henkilöt
Risto Heinonen

Risto Olavi Heinonen (s. 24. toukokuuta 1962 Tampere) on suomalainen yleisurheilija, joka kilpaili moniotteluissa. Hän edusti seuratasolla Kangasalan Urheilijat -68:aa, jossa hän on toiminut johtokunnan jäsenenä. Heinonen voitti seitsenottelussa kultaa sisäratojen SM-kisoissa 1985 ja pronssia 1983. == Henkilökohtaiset ennätykset == * Kymmenottelu: 7020 (1984) * Pituushyppy: 712 cm (1988) * Korkeushyppy: 211 (1984) == Lähteet == * === Viitteet === Luokka:Suomalaiset yleisurheilun moniottelijat Luokka:Vuonna 1962 syntyneet Luokka:Elävät henkilöt
Margaret Dumont

Margaret Dumont (oik. Daisy Juliette Baker, ) oli yhdysvaltalainen näyttelijä ja oopperalaulaja. Dumont muistetaan ennen kaikkea seitsemästä Marxin veljesten kanssa tehdystä elokuvasta, joissa hän oli veljesten – etenkin Grouchon – pilkanteon uhri ja Grouchon lemmiskely-yritysten kohde. Dumont oli elokuvissa niin vaikuttava, että häntä kutsutaan usein leikillisesti ”viidenneksi Marx-veljekseksi”. == Valikoitu filmografia == Elokuvat Elokuvat Elokuvat Elokuvat Vuosi Nimi Rooli Työskentely muiden kanssa 1929 Kookospähkinöitä rouva Potter Marxin veljekset 1930 Koirankeksit rouva Rittenhouse Marxin veljekset 1933 Neljä naurettavaa naapuria Gloria Teasdale Marxin veljekset 1935 Ilta oopperassa rouva Claypool Marxin veljekset 1937 Päivä kilpa-ajoissa (A Day at the Races) Emily Upjohn Marxin veljekset 1939 Päivä sirkuksessa (At the Circus) Suzanna Dukesbury Marxin veljekset 1941 Päivä tavaratalossa (The Big Store) Matha Phelps Marxin veljekset 1941 Pulmia kerrakseen (Never Give a Sucker an Even Break) rouva Hemogloben W. C. Fields 1943 Tanssikoulu Louise Harlan Ohukainen ja Paksukainen 1944 Läpi tulen ja veden (Bathing Beauty) rouva Allenwood Red Skelton 1944 Laivalastillinen kaunottaria (Up in Arms) rouva Willoughby Danny Kaye 1945 The Horn Blows at Midnight madame Traviata / neiti Rodholder Jack Benny 1946 Pinnarit pontevina pomoina (Little Giant) rouva Hendrickson Abbott ja Costello 1952 Makuuvaunu kolmelle (3 for Bedroom C) Agnes Hawthorne 1964 Miten tämäkin päättyy (What a Way to Go!) rouva Foster viimeinen elokuva == Lähteet == == Aiheesta muualla == Luokka:Yhdysvaltalaiset näyttelijät Luokka:Yhdysvaltalaiset oopperalaulajat Luokka:Vuonna 1889 syntyneet Luokka:Vuonna 1965 kuolleet
Kuršėnai

Kuršėnai on pohjoisessa Liettuassa, Šiauliain kunnallispiirissä sijaitseva kaupunki. Vuonna 2010 kaupungin väkiluku oli 13 372 asukasta.Population at the beginning of the year by city / town and year, Liettuan tilastokeskus. Viitattu 14.9.2010 . == Lähteet == ==Aiheesta muualla== *Kaupungin virallinen sivusto Luokka:Šiauliain läänin kaupungit
Garliava

Garliava on eteläisessä Liettuassa, Kaunasin kunnallispiirissä sijaitseva kaupunki. Vuonna 2010 kaupungin väkiluku oli 13 368 asukasta.Population at the beginning of the year by city / town and year, Liettuan tilastokeskus. Viitattu 14.9.2010. == Lähteet == ==Aiheesta muualla== *Kaupungin virallinen sivusto Luokka:Kaunasin läänin kaupungit
Götaverken

Götaverken oli Göteborgin Hisingeniin vuonna 1841 perustettu telakka, joka meni konkurssiin vuonna 1989. ==Historiaa== Telakan perusti skotlantilainen Alexander Keiller nimellä Keillers Werkstad i Göteborg. Vuoden 1867 konkurssin jälkeen telakasta tehtiin Göteborgs Mekaniska Verkstads AB, jonka johtoon asettui Kellerin poika James. Samalla telakka muutti toiselle puolen Götajokea. Vuonna 1906 se muutti nimensä muotoon Göteborgs Nya Verkstads AB ja vuonna 1917 muotoon AB Götaverken. Ensimmäinen alus laskettiin telakalta vesille 1868. Vuonna 1906 telakan ostivat Hugo Hammar ja Sven Almqvist ja alkoivat kehittää sitä, kunnes vuonna 1917 myivät sen Dan Broströmille osaksi Broström-yhtymää. Hugo Hammar jatkoi telakan johtajana, ja vuonna 1933 Götavarvenista oli tullut maailman suurin telakka mitattuna vesillelasketuilla bruttotonneilla. 1960-luvun vaihteessa Götaverken perusti toisen telakan Arendaliin, jossa ensimmäisenä maailmassa työskenneltiin valtaosin sisätiloissa. Samalla vanhan telakan käyttö väheni, ja sieltä viimeinen vesillelasku tapahtui 1968. Vuonna 1971 Broström-yhtymä myi Götaverkenin Salén-yhtymälle, joka puolestaan myi sen telakkakriisin jälkeen vuonna 1977 valtion perustaman Svenska Varvin tytäryhtiöksi. Telakka yritti erikoistua perinteisten tankkereiden ja malminkuljetusalusten sijasta jäänmurtajiin, lauttoihin ja kylmäkuljetusaluksiin sekä erityisesti Pohjanmeren öljyteollisuuden tarvitsemiin offshore-asuntolauttoihin yhdessä göteborgilaisen Consafe-yhtiön kanssa. Consafen konkurssi 1985 kuitenkin tuhosi myös Götaverkenin tulevaisuuden, ja viimeinen laiva, jäänsärkijä Oden, laskettiin vesille 1989. Cityvarvet-nimen saanut vanha telakka kuitenkin jatkoi toimintaansa korjaustelakkana vuoteen 2015 asti. == Lähteet == == Aiheesta muualla == *
Jurbarkas

Jurbarkas on läntisessä Liettuassa, Tauragėn läänissä sijaitseva kaupunki. Se on Jurbarkasin kunnallispiirin hallinnollinen keskus. Vuonna 2010 kaupungin väkiluku oli 12 968 asukasta.Population at the beginning of the year by city / town and year, Liettuan tilastokeskus. Viitattu 14.9.2010. == Lähteet == ==Aiheesta muualla== *Kaupungin virallinen sivusto Luokka:Tauragėn läänin kaupungit
Leena Tirronen

Leena Tirronen (s. 1984 Kouvola) on suomalainen laulaja, joka nousi julkisuuteen vuoden 2010 X Factor -kilpailusta, jossa hän sijoittui kolmanneksi. Hän oli yhdessä Lasse Piiraisen kanssa (Norma John -duo) Suomen euroviisuedustaja vuonna 2017. == Biografia == Leena Tirronen nousi julkisuuteen keväällä 2010 esitetystä Suomen ensimmäisestä X Factor -laulukilpailusta. Hän sijoittui kisassa kolmanneksi. Hänen edelleen sijoittuivat toiseksi tullut Samuli Taskinen ja voittaja Elias Hämäläinen. Loppukeväästä 2010 Tirronen solmi levytyssopimuksen Sony Music -levy-yhtiön kanssa. Tirronen päätyi käyttämään soolourallaan taiteilijanimeä Leena Ihmemaassa. Leenan esikoissingle ”Piru” julkaistiin elokuussa 2010. Leena Ihmemaassa -niminen esikoisalbumi julkaistiin 29. joulukuuta 2010. Albumi ja siltä julkaistut kolme singleä eivät kuitenkaan nousseet lainkaan myyntilistoille. Tirrosen ja Sony Musicin yhteistyö päättyikin jo vuonna 2011. Jo ennen X Factoria Tirronen oli keikkaillut Norma John -nimisen yhtyeensä kanssa. Toukokuussa 2017 yhtye edusti Suomea Eurovision laulukilpailussa kappaleella ”Blackbird”. Vuonna 2020 Tirrosen ja hänen siskontyttärensä Sanni Savolaisen Lili & Luna -kantriyhtye julkaisi ensimmäisen singlensä ”Kolme kaljaa ja kaupunkiin”. Kappaleen tekijätiimiin kuului myös Joel Melasniemi ja sen on tuottanut Pasi Siitonen. Tirronen on toiminut myös lauluntekijänä; esikoisalbumilleen hän oli tekemässä viittä kappaletta. Vuonna 2015 Jesse Kaikuranta julkaisi ”Lobotomia”-singlen, joka on Tirrosen sanoittama ja yhdessä Lasse Piiraisen kanssa säveltämä. == Diskografia == === Albumit === Nimi Julkaisutiedot Lista Myynti Albumilista Leena Ihmemaassa *Julkaistu: 29. joulukuuta 2010 *Formaatti: CD / digitaalinen lataus *Levy-yhtiö: Sony Music — — === Singlet === * ”Piru” (elokuu 2010) * ”Onnun” (lokakuu 2010) * ”Salarakkaan päiväkirja” (helmikuu 2011) === Musiikkivideot === * Piru (2010 – ohjaus Wille Hyvönen) * Onnun (2010 – ohjaus Hannu Aukia) == Lähteet == Luokka:Suomalaiset laulajat Luokka:Suomalaiset poplaulajat Luokka:Suomalaiset lauluntekijät Luokka:Vuonna 1984 syntyneet Luokka:Elävät henkilöt
Vilkaviškis

Vilkaviškis on eteläisessä Liettuassa Marijampolėn läänissä sijaitseva kaupunki. Se on Vilkaviškisin kunnallispiirin hallinnollinen keskus. Vuonna 2012 kaupungin väkiluku oli 11 390 asukasta.Population at the beginning of the year by city / town and year, Liettuan tilastokeskus. Viitattu 14.9.2010. == Lähteet == ==Aiheesta muualla== *Kaupungin virallinen sivusto Luokka:Marijampolėn läänin kaupungit
Ester Ax-Tokkola

Ester Ax-Tokkola (25. kesäkuuta 1906 Laukaa – 15. heinäkuuta 1946) oli suomalainen opettaja ja tekstiilisuunnittelija, joka toimi vuosina 1931–1927 Kotiteollisuusopiston piirustuksen, tyyliopin, kaunokirjoituksen ja tekstauksen opettajana sekä mallien suunnittelijana. Ester Ax suunnitteli 1930-luvulla muun muassa ryijyjä. Luokka:Suunnittelijat Luokka:Suomalaiset opettajat Luokka:Vuonna 1906 syntyneet Luokka:Vuonna 1946 kuolleet
Raseiniai

Raseiniai (aiemmin myös Raseinē, , ) on kaupunki Keski-Liettuassa Kaunasin läänissä. Se on Raseiniain kunnallispiirin hallinnollinen keskus. Vuonna 2010 kaupungin väkiluku oli 11 990.Population at the beginning of the year by city / town and year, Liettuan tilastokeskus. Viitattu 14.9.2010. Liettuan suuriruhtinaskunnassa ja Puola-Liettuan aikaan kaupunki oli tärkeä kauppa- ja hallintopaikkakunta. Se liitettiin Puolan 3. jaossa osaksi Venäjää, ja kaupunkioikeudet peruttiin. ==Asukasluvun kehitys== Vuosi 1840 1897 1959 1970 1979 1989 2001 2011 2012 Väkiluku == Lähteet == ==Aiheesta muualla== *Kaupungin virallinen sivusto Luokka:Kaunasin läänin kaupungit
Lentvaris

Lentvaris () on itäisessä Liettuassa, Vilnan läänissä ja Trakain kunnallispiirissä sijaitseva kaupunki. Vuonna 2010 kaupungin väkiluku oli 11 514 asukasta.Population at the beginning of the year by city / town and year, Liettuan tilastokeskus. Viitattu 14.9.2010. Lentvarisiin rakennettiin rautatie jo vuonna 1862, sillä kaupunki sijaitsi Venäjän keisarikunnan 1851 päättämän Pietari-Varsova-ratahankkeen varrella. http://archive.is/20120526042854/www.pskovrail.narod.ru/main129.html Lentvarisin rautatieasema on nykyisin eräs Liettuan vilkkaimmista risteysasemista. ==Tunnettuja asukkaita== *Teresa Żylis-Gara, puolalainen oopperalaulaja == Lähteet == ==Aiheesta muualla== *Kaupungin virallinen sivusto Luokka:Vilnan läänin kaupungit Luokka:Trakai
Grigiškės

Grigiškės on itäisessä Liettuassa, Vilnan läänissä ja Vilnan kunnallispiirissä sijaitseva kaupunki. Vuonna 2010 kaupungin väkiluku oli 11 357 asukasta.Population at the beginning of the year by city / town and year, Liettuan tilastokeskus. Viitattu 14.9.2010. == Lähteet == == Aiheesta muualla == Luokka:Vilnan läänin kaupungit
Joniškis

Joniškis on pohjoisessa Liettuassa, Šiauliain läänissä sijaitseva kaupunki. Se toimii Joniškisin kunnallispiirin hallinnollisena keskuksena. Vuonna 2010 kaupungin väkiluku oli 10 688 asukasta.Population at the beginning of the year by city / town and year, Liettuan tilastokeskus. Viitattu 14.9.2010. == Lähteet == ==Aiheesta muualla== *Kaupungin virallinen sivusto Luokka:Šiauliain läänin kaupungit
Baloo

Baloo on Rudyard Kiplingin kirjassa Viidakkokirja esiintyvä huulikarhu, joka toimii ihmislapsi Mowglin sekä susilauman pentujen opettajana. Hahmo esiintyi myös vuonna 1967 valmistuneessa Disneyn piirroselokuvassa Viidakkokirja. Baloon suomalaisena äänenä toimi näyttelijä Pekka Lehtosaari. Baloo esiintyy myös Disneyn animaatiosarjoissa Viidakkoviikarit (nuorena) ja Pilipalipilotit (pilottina ja sankarina). Luokka:Viidakkokirjan hahmot Luokka:Kuvitteelliset karhut
Kelmė

Kelmė on läntisessä Liettuassa Šiauliain läänissä sijaitseva kaupunki. Se toimii Kelmėn kunnallispiirin hallinnollisena keskuksena. Vuonna 2010 kaupungin väkiluku oli 9 971 asukasta.Population at the beginning of the year by city / town and year, Liettuan tilastokeskus. Viitattu 14.9.2010. ==Tunnettuja asukkaita== * Eliezer Gordon, rabbi * Yaakov Kamenetsky * Elyah Lopian * Alexander Ziskind Maimon * Icchokas Meras, kirjailija * Zvi Yaakov Oppenheim, rabbi * Simcha Zissel Ziv, rabbi == Lähteet == ==Aiheesta muualla== *Kaupungin virallinen sivusto Luokka:Šiauliain läänin kaupungit
Sound of the Republic

__NOTOC__ Sound of the Republic on Raised Fistin neljäs studioalbumi, joka julkaistiin 10. huhtikuuta 2006.Punk News - Raised Fist: Sound of the Republic. Viitattu 6.heinäkuuta 2013. == Kappaleet == # # # # # # # # # # # # == Kokoonpano == * Alexander "Alle" Hagman – laulu * Marco Eronen – kitara * Daniel Holmberg – kitara * Andreas "Josse" Johansson – bassokitara * Matte Modin – rummut == Arvostelut == * Soundi: Soundi: Levyarvio ==Lähteet== Luokka:Vuoden 2006 albumit Luokka:Raised Fistin albumit
Ričardas Berankis

Ričardas Berankis (s. 21. kesäkuuta 1990 Vilna) on liettualainen tennispelaaja. Parhaimmillaan hän on ollut ATP-listan sijalla 50 toukokuussa 2016. Hän on voittanut yhden ATP-turnauksen nelinpelissä, Houstonissa 2015. == Tennisura == Juniorivuosinaan Berankis voitti vuonna 2007 Yhdysvaltain avointen poikien kaksinpeliturnauksen. Vuonna 2010 Berankis voitti SAP Openissa Robby Gineprin ja Björn Phaun, mutta hävisi puolivälierässä maailmanlistan sijalla 11 olleelle Fernando Verdascolle. Ensimmäistä kertaa Grand Slam -turnauksen pääsarjaan hän pääsi Wimbledonissa 2010, jossa hän voitti avauskierroksella Carsten Ballin, mutta hävisi toisella kierroksella Feliciano Lópezille. Yhdysvaltain avoimissa Berankis pääsi myös toiselle kierrokselle voitettuaan avauskierroksella Ryan Sweetingin. Toisella kierroksella hän hävisi viisieräisen kamppailun Jürgen Melzerille luvuin 4–6, 7–6(4), 3–6, 6–1, 5–7. Australian avoimissa 2011 Berankis pääsi kolmannelle kierrokselle voitettuaan toisella kierroksella David Nalbandianin. Kolmannen kierroksen ottelussaan hän hävisi David Ferrerille. == Lähteet == == Aiheesta muualla == * Ričardas Berankis profiili ATP:n kotisivuilla Luokka:Liettualaiset tennispelaajat Luokka:Vuonna 1990 syntyneet Luokka:Elävät henkilöt
Varėna

Varėna () on eteläisessä Liettuassa, Alytusin läänissä sijaitseva kaupunki. Se toimii Varėnan kunnallispiirin hallinnollisena keskuksena. Vuonna 2010 kaupungin väkiluku oli 10 100 asukasta.Population at the beginning of the year by city / town and year, Liettuan tilastokeskus. Viitattu 14.9.2010. ==Tunnettuja asukkaita== *Mikalojus Konstantinas Čiurlionis, säveltäjä ja kuvataiteilija (syntyi kaupungin lähellä sijaitsevassa kylässä) == Lähteet == ==Aiheesta muualla== *Kaupungin virallinen sivusto Luokka:Alytusin läänin kaupungit
Keidasräme

Keidasräme on metsätyyppiopin mukainen suotyyppi. Se on suoyhdistelmätyyppi, joka on muodostunut sekä rämeestä että nevasta. Se on tyypillinen eteläisen Suomen keidassuoalueilla. Vesi- ja ravinnetaloudeltaan keidasräme on ombrotrofinen tai ombro-oligotrofista. Suon kasvisto on karua nevarämekasvillisuutta, eivätkä sen neva- ja rämeosat ole toisiinsa sekoittuneina. Keidasrämeen nevat ovat joko lyhytkorsinevoja tai kuljunevoja. Niiden tyypillisiä kenttäkerroksen kasveja voivat olla muun muassa tupasvilla, mutasara, valkopiirtoheinä ja leväkkö. Nevan pinnalla kasvaa puolestaan tavallisesti silmäke-, kulju-, ruso- ja hentorahkasammalkasvustoja. Mättäiden kasvillisuus on puolestaan useimmiten jäkäläistä rahkarämettä tai joskus harvoin isovarpurämettä. == Lähteet == Luokka:Suot
Emmanuel de Grouchy

Emmanuel de Grouchy, Grouchyn toinen markiisi, (23. lokakuuta 1766 – 29. toukokuuta 1847) oli ranskalainen kenraali ja Napoleonin palveluksessa toiminut marsalkka. ==Perhe== Emmanuel de Grouchy syntyi vuonna 1766 Pariisissa François-Jacques de Grouchyn, Grouchyn ensimmäisen markiisin, ja älykkö Gilberte Fréteau de Pényn lapsena. Hänen sisarensa oli Sophie de Condorcet, tunnettu feministi. ==Sotilasura== Grouchy aloitti sotilasuransa Ranskan tykistössä vuonna 1779, mutta sai siirron ratsuväkeen vuonna 1782. Neljä vuotta myöhemmin hänet siirrettiin kaartin rykmenttiin. Aatelistaustastaan ja suhteistaan hoviin huolimatta Grouchy vakuuttui vallankumouksen periaatteista ja jätti siitä syystä kaartin. Vuoden 1792 sodan käännekohdassa hänet nimitettiin everstiksi ratsuväen rykmenttiin, ja pian hän sai kenraalimajurin () arvon. Vuonna 1793 Grouchy osoitti kykynsä jälleen Vendéen taisteluissa, minkä johdosta hänet korotettiin divisioonan kenraaliksi. Pian sen jälkeen hänet otettiin viralta jalosukuisuutensa takia, mutta vuonna 1795 hänet palautettiin palvelukseen. Vuonna 1798 hän avusti Piemonten hallitusta Sardinian kuninkaan kruunun luovuttamisessa ja vuonna 1799 Grouchy osoitti suurta sotataitoa sotaretkellä Venäjää ja Itävaltaa vastaan. Novin ja pitkän vetäytymisen jälkeen hän haavoittui 14 kertaa ja jäi vangiksi. Vapauduttuaan Grouchy palasi Ranskaan. Vaikka Grouchy oli vastustanut Napoleonia, hänet värvättiin uudelleen 1. konsulin käskystä. Myöhemmin hän kunnostautui sotilasurallaan Hohenlindenin taistelussa. ==Aiheesta muualla== Luokka:Ranskan marsalkat Luokka:Markiisit Luokka:Vuonna 1766 syntyneet Luokka:Vuonna 1847 kuolleet
Ilona Mitrecey

Ilona Mitrecey (s. 1. syyskuuta 1993) on ranskalainen laulaja. Hänet tunnetaan parhaiten kappaleestaan ”Un monde parfait”, joka sijoittui singlelistojen kärkisijoille Keski-Euroopan maissa. Mitreceyn debyyttisingle ”Un Monde Parfait” julkaistiin Ranskassa helmikuussa 2005. Kappale oli julkaistu Italiassa jo vuonna 2004. Se nousi heti Ranskan singelistan sijalle kaksi. Seuraavalla viikolla kappale nousi listan kärkeen, jossa se vietti 15 peräkkäistä viikkoa, ja se pysyi yhteensä 28 viikkoa kymmenen parhaan joukossa. Single sai Ranskassa timanttilevyn 500 000 kappaleen myynnistä, ja sen on arvioitu myyneen Ranskassa puolitoista miljoona kappaletta. Se pääsi singelistojen kolmen parhaan joukkoon myös Itävallassa, Saksassa ja Sveitsissä ja listaykköseksi Belgian Valloniassa. Albumi Un Monde Parfait julkaistiin lokakuussa 2005, ja se nousi heti Ranskan albumilistan kakkoseksi. Levy myi Ranskassa 200 000 kappaletta ja sai tuplakultalevyn. Mitreceyn toinen albumi Laissez-nous respirer julkaistiin loppuvuonna 2006. Se ylsi parhaimmillaan Ranskan albumilistalla sijalle 70. Albumin jälkeen Mitrecey vetäytyi julkisuudesta. Vuonna 2014 antamassaan haastattelussa hän sanoi, ettei aio palata musiikin pariin. Vuonna 2007 Mitrecey oli yksi kymmenestä Euroopan komission myöntämän EBBA-palkinnon saajasta. == Lähteet == Luokka:Ranskalaiset laulajat Luokka:Vuonna 1993 syntyneet Luokka:Elävät henkilöt
Hamina Tattoo

Hamina Tattoo on tattoo eli sotilasmusiikkitapahtuma, joka järjestetään joka toinen vuosi Haminassa. Ensimmäinen Tattoo järjestettiin vuonna 1990. Tapahtuma järjestetään nykyisin heinä–elokuun vaihteessa. Hamina Tattoon ohjelmistoon kuuluu sotilassoittokuntien esittämää sotilaallista ja kevyempää musiikkia monissa eri konserteissa. Tapahtuma huipentuu Hamina Bastionin marssishow-esityksiin. == Historia == Ajatus Hamina Tattoon järjestämisestä sai alkunsa matkailutoimen piirissä sotilasmusiikkipäivien nimellä jo 1980-luvun alkupuolella. Pääesityksen paikka on ollut vuodesta 1998 Haminan linnoituksen telttakatoksella katettu Hamina Bastioni. Puolustusvoimien tuki tapahtumalle on ollut tärkeää ja tapahtuman suosio ja kansainvälistyminen on tukenut sotilasmusiikin asemaa Suomessa. Vuonna 2014 tapahtumalle perustettiin tukiyhdistys Hamina Tattoon ystävät. == Lähteet == == Aiheesta muualla == *Hamina Tattoo Luokka:Hamina Luokka:Sotilasmusiikki Luokka:Musiikkitapahtumat Suomessa